**Til medlemmerne**

Det er nu tiden for aflægning af beretning for 2018. Generelt set har det atter været et roligt år for Grundejerforeningen. Endnu engang vil jeg derfor gerne benytte lejligheden til at takke alle for indsatsen i det forløbne år.

**Grønne områder**

Atter i år er vedligeholdelsen af de grønne områder gennemført på frivillig basis. I alt har 26 personer udført totalt ca. 200 arbejdstimer, hvoraf 21 personer har været på de grønne områder 3 gange eller mere, hvilket er lidt mindre end sidste år. Alle, der har været på det grønne område minimum 3 gange i løbet af sæsonen, har hver modtaget flasker til en værdi af 1 års kontingent, som tak for indsatsen. En stor tak til den faste skare, der troligt møder op på de grønne arbejdsdage. Ligeledes er vi meget glade for at se nye medlemmer på det grønne område.

Bestyrelsen vil erstatte Berberis buskene med græs på den østlige stispidsen ved Ejbydalsvej.

Vi har indkøbt et Jonsered stang multi værktøj, der fungerer som hækkeklipper, kædesav og buskrydder.

**Affaldsbeholder**

Glostrup Kommunes har tilbudt at sætte en affaldsbeholder op ved fællesarealet ved legepladsen. Vi har accepteret dette tilbud, men Kommunen vil dog ikke stå for tømningen, som herefter vil sker hver grøn lørdag, eller ved behov som skønnes af bestyrelsen i vinterhalvåret.

**Forsøg med indsamling af pap**

Glostrup Kommune kører et forsøg med indsamling af pap i vor Grundejerforening. 122 af vore medlemmer har tilmeldt sig ordningen som kører i et års tid.

**Legepladsen**

Året er gået med at få tilbud ind på modificeringer til legepladsen, samt at få bygge tilladelse til disse. Dette arbejde er udført og renoveringen begynder i foråret 2019 med en ny rutchebane og et nyt klatrestativ. Rutchebanen vil blive placeret vinkelret på den eksisterende, idet der efter de nye regler er forøget krav til pladsforhodene. En del af arbejdet vil bliver udført af medlemmer af legepladsudvalget.

**Hjertestarter.**

Min Købmand i Ejby har sponseret 5.000 DKK til en hjertestarter, som koster ca. 19.400 DKK. Resten er skaffet ved indsamling hos kunderne. Brandsbjerg Syd har i denne forbindelse doneret 5.000 DKK til dette formål. Hjertestarteren er placeret udendørs hos Min Købmand og bliver også vedligeholdt at Min Købmand.

**Trailer**

Administrationen af traileren er som sædvanligt varetaget af Susanne Kollberg. Husk at melde, hvis man skulle være så uheldig at beskadige traileren. Traileren har fået et par skader, men vi håber den kan holde et par år endnu.

**Festudvalget**

Festudvalget har atter i år afholdt St. Hans fest med musik og sang leveret af Cold Cut Trio. Malene Højen Lundqvist holdt båltalen. Desværre var der p.g.a. tørken i år forbudt at tænde St. Hans bål, hvilket også resulterede i, at der var meget få fremmødte. Endvidere blev den årlige julefest afholdt på Ejbyskolen søndag den 16. december 2018 med stor succes.

**Hjemmesiden og e-mail service**

Vi opfordrer endnu engang alle, der endnu ikke er tilmeldt, til at indberette sin mail adresse via vores hjemmeside: <http://www.brandsbjerg.syd>. Af de 260 husstande er 220 tilmeldt med en mail adresse.

Vi har udsendt en reminder til alle på e-mail ca. 1 uge inden ”den grønne lørdag”, og det ser ud til at give bonus. Vi gør ligeledes opmærksom på vor facebook side, hvor alle kan fremsætte kommentarer. Adressen er: [facebook.com/brandsbjergsyd](http://www.facebook.com/brandsbjergsyd)

**Kontingent**

Vi har tidligere indført betydelige rykkergebyrer for manglende eller for sent betaling af kontingentet. Vi kan nu konstatere, at det omsider har hjulpet, idet alle vore medlemmer nu har betalt alle skyldige beløb.

Vi opfordrer endnu en gang alle til at tilmelde sig til den automatiske betaling via Nets. Bestyrelsen foreslår uændret kontingent – 600 DKK/år - for 2019 som forfalder 1.4.2019.

Peter Allan Larsen

*Formand*